Դժբախտ աղջիկը ցավակցություն է առաջացնում ամբողջ Նորվեգիայում։ Այդ ընթացքում Սիլվիուս Հոգը, Գուլդայից և Ժոելից գաղտնի, սկսում է զբաղվել Օլեի որոնումներով։ Նա ուղարկում է նամակներ ծովային գրասենյակներին, և նրանք ուղարկում են փրկարար արշավախմբեր։ Վերջիններս ոչինչ չեն գտնում՝ բացի շշից, որի մեջ դրված է լինում վիճակախաղի տոմս՝ 9672 համարով։ Նրա մյուս երեսին գրված է Օլեի մահից առաջ գրված նամակը։ Այնտեղ նշված է, որ նա նավաբեկության է ենթարկվել, և այդ տոմսը այն ամենն է, ինչ ինքը կարող է տալ իր հարսնացուին։ Օլեն կտակում է, որ Գուլդան լինի վիճակախաղի խաղարկմանը։